
               21/3/2012
Δ Ε Λ Τ Ι Ο   Τ Υ Π Ο Υ 

Πενθήμερο ενημε25210-58175ρωτικό σεμινάριο για όσους θέλουν να ασχοληθούν με τη Μελισσοκομία (νεοεισερχόμενοι/αρχάριοι), στο οποίο οι συμμετέχοντες δεν θα επιβαρυνθούν οικονομικά, διοργανώνει ο ΕΛ.Γ.Ο. «ΔΗΜΗΤΡΑ» σε συνεργασία με την Δνση Αγροτικής Οικονομίας & Κτηνιατρικής της Περιφερειακή Ενότητας Δράμας, στη Δράμα.

Το θέμα της εκπαίδευσης είναι  «Οργάνωση και διαχείριση μιας μελισσοκομικής εκμετάλλευσης» και θα ξεκινήσει την Δευτέρα 2 Απριλίου, ενώ θα ολοκληρωθεί την Παρασκευή 6 Απριλίου 2012.

Σε περιόδους οικονομικής κρίσης η μελισσοκομία μπορεί να συνδράμει στην εξοικονόμηση συμπληρωματικού αλλά και κυρίου εισοδήματος. Δεν απαιτεί σημαντικό κεφάλαιο και υποδομές για την έναρξη του επαγγέλματος. Μην ξεχνάμε ότι το Ελληνικό μέλι είναι από τα ανώτερα ποιοτικά σ’ ολόκληρο τον κόσμο, λόγω των εδαφοκλιματικών συνθηκών και της βιοποικιλότητας.

Τα μαθήματα, συνολικής διάρκειας 30 ωρών, θα διεξάγονται  από τις 08.00 π.μ. έως τις 14.00 μ.μ. Κατά τη διάρκεια των μαθημάτων θα πραγματοποιείται και πρακτική άσκηση και στο τέλος θα υπάρξει και εκπαιδευτική επίσκεψη σε μελισσοκομείο της περιοχής και σε εργαστήριο κατασκευής κυψελών και λοιπών μελισσοκομικών εφοδίων.

Στο τέλος της εκπαίδευσης θα χορηγηθεί στους συμμετέχοντες «Βεβαίωση παρακολούθησης του προγράμματος κατάρτισης» και σημειώσεις σε ηλεκτρονική μορφή.

Στόχος του προγράμματος είναι με την λήξη του σεμιναρίου να είναι σε θέση οι καταρτιζόμενοι να μπορούν να βασιστούν σε κάποιες πρώτες γνώσεις τους για το πρώτο τους ξεκίνημα.

Οι ενδιαφερόμενοι μπορεί να απευθυνθούν και να δηλώσουν συμμετοχή στο Κέντρο «Δήμητρα» Δράμας, στο τηλέφωνο  25210-58175. Θα τηρηθεί σειρά προτεραιότητας.

Αχαρνών 29, ΑΘΗΝΑ 104 39   (210.2128099, (FAX 210.8250246
Ο EΛ.Γ.Ο. "ΔΗΜΗΤΡΑ" είναι Ν.Π.Ι.Δ. και εποπτεύεται από το Υπουργείο Αγροτικής Ανάπτυξης και Τροφίμων: ogeeka@otenet.gr


